section_heading: Ženske ekipe trenutni nositelji odbojke u gradu
paragraph_text: U Čakovcu se posljednjih godina igra samo ženska odbojka, i to nastupanjem Ženskog odbojkaškog kluba Čakovec u 2.A Nacionalnoj odbojkaškoj ligi – centar. Prisutna je i sve popularnija odbojka na pijesku, pa je u lipnju 2015. godine održano 2. Pojedinačno prvenstvo Hrvatske za seniorke, pod nazivom „Kup grada Čakovca“, na kojem su se natjecala i dva domaća ženska para iz čakovečkog Kluba odbojke na pijesku.